**Hajdúszoboszlói Polgármesteri Hivatal**

**Igazgatási Iroda/Egészségügyi, Szociális Igazgatás 4200 Hajdúszoboszló, Hősök tere 1.**

Ügyiratszám: 22480-1/2018.

# K I V O N A T

## az Igazgatási, Nevelési, Egészségügyi, Szociális Bizottság 2018. augusztus 30-án tartott nyílt ülésének jegyzőkönyvéből

A Bizottság (döntéshozatalban 5 fő vett részt) 5 igen szavazattal (ellenszavazat és tartózkodás nélkül) elfogadta az alábbi napirendi pontokat és a következő határozatot hozta:

### 128/2018. (VIII.30.) INESZB határozat:

**Hajdúszoboszló Város Önkormányzatának Igazgatási, Nevelési, Egészségügyi, Szociális Bizottsága 2018. augusztus 30-i nyílt ülésének napirendjét a következők szerint határozza meg:**

### **Napirend**

1. Előterjesztés gyermekek átmeneti otthona szolgáltatásának biztosítása, helyettes szülői hálózattal *(A 2018. szeptember 02-i képviselő-testületi ülés 2. napirendi pontja)*

Előadó: Dede Erika

Tájékoztatók, bejelentések

* + Tájékoztató óvodai és iskolai szociális segítő feladatok ellátásáról (szóbeli) Előadó: Dede Erika
	+ Tájékoztató a téli rezsicsökkentéssel kapcsolatos feladatellátásról (szóbeli) Előadó: Dede Erika
	+ Tájékoztatás nyugat-nílusi láz esetekről (2 db melléklet)

# napirend

## *Előterjesztés gyermekek átmeneti otthona szolgáltatásának biztosítása, helyettes szülői hálózattal*

### **A bizottság 5 igen 0 nem 0 tartózkodás szavazattal (a szavazásban 5 fő vett részt) az alábbi határozatot hozta:**

**129/2018.(VIII.30.) INESZB határozat**

Hajdúszoboszló Város Önkormányzatának Igazgatási, Nevelési, Egészségügyi Bizottsága támogatja, és a képviselő-testületnek is elfogadásra javasolja az alábbi határozati javaslatot:

1. Hajdúszoboszló Város Önkormányzatának Képviselő-testülete a Gyvt. 94. § (3) bekezdés b) pontjában előírt feladat-ellátási kötelezettségét– gyermekek átmeneti otthona működtetése – helyettes szülői hálózat működtetésével kívánja megoldani.
2. A feladat ellátása érdekében felkéri a Hajdúszoboszlói Kistérségi Többcélú Társulást (továbbiakban: Társulás), hogy támogassa a helyettes nevelőszülői hálózat működtetését biztosítani az általa fenntartott Hajdúszoboszlói Kistérségi Szociális, Család- és Gyermekjóléti Központ (székhelye: Hajdúszoboszló Kossuth u. 15.) által. Engedélyezze az intézmény működési engedélyének módosítását ezen feladat ellátására.
3. A helyettes szülői hálózat működéséhez kapcsolódó kiadások fedezetét az 1/2018. (I.25.) számú városi költségvetés 11. számú melléklet 14/M sora biztosítja. A felmerülő készenléti díj összegét Hajdúszoboszló Város Önkormányzata a Társulás részére átutalja. A készenléti díj/rendelkezésre állási díj összege nettó 25.000.-Ft/hó. Ezen plusz feladatot tartalmazó működési engedély megléte után (gyermek kihelyezése esetén ) a intézményi térítési díj összegét a rendkívüli gyermekvédelmi támogatásról és a személyes gondoskodás keretébe tartozó gyermekjóléti alapellátásokról szóló 19/2008. (IX.18.) számú önkormányzati rendeletében állapítja meg.

Határidő: 2018. szeptember 02.

 Felelős: bizottsági elnök

# napirend

*Tájékoztató óvodai és iskolai szociális segítő feladatok ellátásáról*

### **A bizottság 5 igen 0 nem 0 tartózkodás szavazattal (a szavazásban 5 fő vett részt) az alábbi határozatot hozta:**

**130/2018.(VIII.30.) INESZB határozat**

Hajdúszoboszló Város Önkormányzatának Igazgatási, Nevelési, Egészségügyi, Szociális Bizottsága elfogadja az óvodai és iskolai szociális segítő feladatok ellátásáról szóló tájékoztatót.

Határidő: 2018. szeptember 2. Felelős: bizottsági elnök

# napirend

## Tájékoztató a téli rezsicsökkentéssel kapcsolatos feladatellátásról

### **A bizottság 5 igen 0 nem 0 tartózkodás szavazattal (a szavazásban 5 fő vett részt) az alábbi határozatot hozta:**

**131/2018.(VIII.30.) INESZB határozat**

Hajdúszoboszló Város Önkormányzatának Igazgatási, Nevelési, Egészségügyi, Szociális Bizottsága elfogadja a téli rezsicsökkentéssel kapcsolatos tájékoztatót.

Határidő: 2018. szeptember 02.

Felelős: bizottsági elnök

# napirend

## *Tájékoztatás nyugat-nílusi láz esetekről*

### **A bizottság 5 igen 0 nem 0 tartózkodás szavazattal (a szavazásban 5 fő vett részt) az alábbi határozatot hozta:**

**132/2018.(VIII.30.) INESZB határozat**

Hajdúszoboszló Város Önkormányzatának Igazgatási, Nevelési, Egészségügyi, Szociális Bizottsága egyetért abban, hogy a nyugat-nílusi lázzal kapcsolatos tájékoztatást vegyék le napirendről előadó hiányában és a következő bizottsági ülésen tárgyalják újra. A bizottság felkéri a szakirodát, hogy ez ügyben a következő bizottsági ülésre hívja meg, dr. Varga Tamás JEC igazgató-főorvosát, dr. Lehel Ferenc tisztifőorvost és a Városfejlesztési Csoport illetékes munkatársát a szúnyogirtással kapcsolatos felvilágosítás miatt.

Kmf.

/:Kocsis Róbert:/

 *bizottsági elnök*

A kivonat hiteléül:

Hajdúszoboszló, 2018. augusztus 30.

Bukta Józsefné *leíró*